Након мужевљеве погибије у Опсади Београда 1456, Катарина се одрекла свих својих поседа у данашњој Словенији и Хрватској осим Кршког у замјену за одређену годишњу накнаду од 2.000 дуката, а 1460. године је продала све своје посједе у Славонији Фридриху -{III}- за 29.000 златних гулдена. Пропутовала је Италију, Крф, Дубровник, да би се на крају вратила у Стару Србију (данашњу Македонију) код своје сестре Маре, удовице султана Мурата -{II}-. Заједно са сестром је помоглу при закључавању Цариградског мира након Млетачко-турског рата. Са тим циљем, слала је делегате у Венецију између 1470. и 1472. године, и заједно са сестром је водила млетачке изасланике у Истанбул. Након сестрине смрти, 1487. године, преузела је бригу о светогорским манастирима. Прије смрти се одрекла својих посједа у Кршком у замједну за годишњу накнаду. Умрла је 1491. у селу Конче, гдје је и сахрањена у локалној цркви посвјећеној Светом Стефану.